امریکانین خاریجی ایشلر ناظیری مایک پمپئو لیبی-ده کی عملیاتا درحال سون قویولماسی اوچون چاغیریش ائدیب.
پمپئو لیبی-ده کی قارشیدورما‌لارلا علاقه‌دار یایدیغی آچیقلامادا بیلدیریب کی، امریکا طرابس-داکی توققوشما‌لاردان درین تشویش دویور. خلیفه خفترین قوه‌لری‌نین حربی هوجوم‌لاری‌نین علیهینه اولدوغوموزو آچیق-آشکار سؤیله‌دیک و لیبی-نین پایتاختینا قارشی حربی عملیات‌لارا درحال سون قویولماسینا چاغیریریق. قوه‌لر عملیات‌دان اوولکی موضع لرینه گئری قاییتسین‌لار.
لیبی-ده کی بوتون طرف‌لرین گرگین‌لیک‌لری آزالتماق باره‌ده مسئولیت‌لری اولدوغونو قئید ائدن پمپئو خفترین تک طرف‌لی هوجومونون سیویل لری تهلوکه ایله قارشی-قارشییا گتیرمه‌سیله یاناشی لیبی-نین گله جگینی ده تهدید ائتدیگینه دقت چکیب.
پمپئو سؤزلرینه علاوه اولا‌راق دئییب کی، لیبی-ده کی توققوشمانین حربی حلی یوخ‌دور، بونا گؤره ده امریکا اولا‌راق اولوسلار آراسی طرفداش‌لاریمیزلا بیرلیکده لیبی لیدرلرینه بمت باش کاتیبی‌نین خصوصی نماینده‌سی قاسان سلامه نین واسیطه چیلیک ائتدیگی سیاسی دانیشیق‌لارا یئنی‌دن باشلاما‌لاری اوچون تضییق ائدیریک. اؤلکه نی بیر آرایا گتیرمک و بوتون لیبی-لیلرین تهلوکه‌سیز، ثابت و دینج‌لیگی اوچون یگانه یول سیاسی حل‌دیر.
امریکا افریقا قوه‌لر قوموتانلیغی دا دونن لیبی-ده قارشیدورما‌لاری عامل کیمی گؤستره‌رک اؤلکه‌دکی امریکان عسگرلری‌نین چیخاریلاجاغینی اعلان ائتمیشدی.
قئید ائدک کی، لیبی-نین دوغوسونداکی حربی قوه‌لرین لیدری ژنرال خلیفه خفتر آوریلین 4-ده طرابلس-و اله کئچیرمک اوچون عملیات باشلاتدیق‌لارینی آچیقلامیشدی.
